**ΟΔΗΓΙΕΣ ΓΙΑ ΤΗ ΣΩΣΤΗ ΣΥΜΠΛΗΡΩΣΗ ΤΟΥ ΒΙΒΛΙΟΥ ΠΡΑΚΤΙΚΗΣ ΑΣΚΗΣΗΣ**

Για τη συμπλήρωση του βιβλίου πρακτικής άσκησης οφείλετε να έχετε υπόψη σας τα εξής:

1. Οι ασκούμενοι είναι υπεύθυνοι για τη σωστή συμπλήρωση του βιβλίου.
2. Οι ασκούμενοι οφείλουν να συμπληρώσουν τα πεδία που τους αφορούν. ημερήσιες και μηνιαίες εκθέσεις, υπογραφή στο κάτω μέρος της σελίδας
3. Οι ημερομηνίες στο πάνω μέρος της σελίδας πρέπει να συμπληρωθούν σωστά
4. Φορέας απασχόλησης είναι η επιχείρηση, η εταιρεία ή ο οργανισμός όπου διεξάγεται η πρακτική άσκηση. Στα πεδία που αφορούν το φορέα πρέπει να υπάρχει **σφραγίδα** της επιχείρησης και **υπογραφή** του προϊσταμένου.
5. Συντονιστής πρακτικής είναι το ΙΕΚ Κέρκυρας.
6. Οι μηνιαίες εκθέσεις ξεκινούν από 1 έως 30 ή 31 του μήνα **ή** από 15 του ενός μήνα έως τις 14 του επόμενου ανάλογα με την έναρξη. Όταν συμπληρωθεί ο 1ος μήνας προχωράμε στον 2ο, ακόμη και αν έχει μείνει κάποια σελίδα κενή
7. Στις αργίες σημειώνεται ΑΡΓΙΑ και στις ημέρες απουσίας από την εργασία ΑΔΕΙΑ.
8. Σε περίπτωση εργασίας το Σάββατο, ο ασκούμενος συμπληρώνει την ημέρα που δεν εργάστηκε (π.χ Δευτέρα), σημειώνοντας δίπλα την ημερομηνία και την διευκρίνιση (π.χ Σάββατο αντί Δευτέρα). Σε κάθε περίπτωση δεν μπορεί να είναι πάνω από 5 ημέρες ανα εβδομάδα.
9. Οι πρακτικά ασκούμενοι δεν πρέπει να απασχολούνται την Κυριακή και τις επίσημες Αργίες και ποτέ σε νυχτερινό ωράριο.
10. Με την ολοκλήρωση της πρακτικής άσκησης, οι ασκούμενοι μαζί με το βιβλίο πρακτικής (συμπληρωμένο και υπογεγραμμένο) οφείλουν να προσκομίσουν και την ΒΕΒΑΙΩΣΗ ΕΡΓΟΔΟΤΗ, (θα την εκτυπώσετε από την ιστοσελίδα του ΙΕΚ).
11. Υπάρχει περίπτωση οι 960 ώρες να έχουν συμπληρωθεί πριν από την ημερομηνία λήξης της Π.Α. Σε αυτή την περίπτωση επικοινωνείτε άμεσα με το ΙΕΚ
12. **ΠΟΛΥ ΣΗΜΑΝΤΙΚΟ**

Σε περίπτωση διακοπής της πρακτικής άσκησης οι ασκούμενοι οφείλουν να ενημερώσουν άμεσα το ΙΕΚ, όπως άμεσα πρέπει να προσέλθουν και μετά την ολοκλήρωση της Π.Α

Για οποιαδήποτε ερώτηση ή πρόβλημα οι ασκούμενοι μπορούν να επικοινωνήσουν με το ΙΕΚ στο 26610 47530.